**KAIŠIADORIŲ RAJONO SAVIVALDYBĖS**

**JAUNIMO REIKALŲ TARYBOS**

**SUSIRINKIMO PROTOKOLAS**

2022-03-24 Nr. 22

Susirinkimo vieta: nuotolinis susirinkimas per interneto platformą „Zoom“.

Susirinkimo pirmininkė – Rugilė Grendaitė, laikinai einanti pirmininko pareigas.

Susirinkimo sekretorė – Eglė Grendienė.

# Dalyvavo:

# Rugilė Grendaitė

# Giedrė Pavasarytė

* Viktorija Kanapinskaitė
* Eglė Grendienė

# Tarybos pirmininko pavaduotoja Ugnė Morkūnaitė savo nuomonę dėl svarstomų klausimų pateikė raštu.

DARBOTVARKĖ.

1. Dėl Jaunimo reikalų tarybos 2022 metų plano patvirtinimo.

2. Dėl Jaunimo organizacijų projektų konkurso prioriteto(-ų ) patvirtinimo.

3. Dėl rekomendacijų dėl stovyklų užsienyje gyvenantiems kaišiadoriečių vaikams.

1. SVARSTYTA. Jaunimo reikalų tarybos 2022 metų plano patvirtinimas.

R. Grendaitė pristato Jaunimo reikalų tarybos 2022 metų planą ir perskaito Ugnės Morkūnaitės pasiūlymus dėl plano papildymo. Ugnės nuomone, reikėtų, kad komunikacijoje didesnis dėmesys būtų skirtas vakarietiškos kultūros sklaidai, Europos Sąjungos jaunimo programų viešinimui. Ir nors dabar jau vyksta viešinimas, gal plane galime atkreipti didesnį dėmesį į tai ir suorganizuoti didesnę viešinimo kampaniją tam tikromis temomis. Viktorija Kanapinskaitė sako, kad susipažino su planu ir jam pritaria.

Siūloma balsuoti už planą:

|  |  |  |
| --- | --- | --- |
| **Eil. nr.** | **Svarstomi klausimai** | **Posėdžio svečiai** |
| **Kovas** | | |
| 1. | Jaunimo reikalų tarybos 2022 m. veiklos plano patvirtinimas |  |
| 2. | Jaunimo organizacijų projektų konkurso prioritetų patvirtinimas |  |
| 3. | Rekomendacijos dėl stovyklų užsienyje gyvenantiems kaišiadoriečių vaikams |  |
| **Balandis – bendradarbiavimas su jaunimo darbuotojais ir jaunimo atstovais** | | |
| 1. | Susitikimas su jaunimo organizacijomis ir jaunimo darbuotojais ir JRT plano pristatymas, diskusija: apie jų poreikį mokymams, atsižvelgiant į jį, organizuoti mokymus; apie bendradarbiavimo, ryšių stiprinimo poreikį, pasiūlymas – kas 4–5 mėnesius susitikimai su jaunimo centro, jaunimo erdvių ir apskritojo stalo atstovais, kurių metu susipažįstama su jaunimo aktualijomis, pasidalinama perspektyvų ir veiklų matymais. | JO, JD |
| 2. | Jaunimo apdovanojimų aptarimas su KRJOS „Apskritasis stalas“ |  |
| **Gegužės 31 d. – komunikacija** | | |
| 1. | Viešinimo strategija savivaldybės mastu: diskusija su savivaldybės jaunimo darbuotojais, organizacijų atstovais apie komunikacijos plano kūrimo mokymų poreikį ir bendrą komunikaciją rajone. Europos Sąjungos jaunimo programų viešinimas. |  |
| 2. | Bendravimas su užsienyje gyvenančiu jaunimu iš Kaišiadorių: bendradarbiavimo galimybės su jaunimo centru ir atviromis jaunimo erdvėmis, parengti pilietinės vasaros stovyklos koncepciją, aprašą, bendra diskusija dėl išeivių jaunimo santykio kūrimo su Kaišiadorimis | Tautvydas Krilavičius;  Rugilė Grendaitė |
| 3. | Bendradarbiavimas su miestų partnerių jaunimu, jų NVO |  |
| **Birželis – pilietiškumas** | | |
| 1. | Diskusija apie pilietiškumą (galimi diskusijos aspektai): paskatinti gimnazijose rengti pilietiškiausio mokinio rinkimus, sudaryti sąlygas priziniam fondui; Kaišiadorių r. mokyklų pilietiškumo pamokų stiprinimas, skatinant per pamokų turinį paversti patyrimine praktika. Bendradarbiaujant su atitinkamomis įstaigomis, sudaryti sąrašą galimų pilietinį ugdymą stiprinančių veiklų, asmenų sąrašą ir pasiūlyti mokykloms į ugdymo procesą įtraukti šiuos asmenis ar veiklas. | Rugilė Grendaitė |
| 2. | Renginių, į kurių organizavimą kviesime jaunimo atstovus, metinis sąrašas | Ilona Grabijolienė |
| 3. | Delegavimo į darbo grupes algoritmas |  |
| **Rugsėjis – emocinė sveikata** | | |
| 1. | Tyrimo apie jaunimo emocinę savijautą aptarimas | Tyrėjai |
| 2. | Tyrimo įvardintų problemų sprendimų numatymas |  |
| **Spalis – išvyka** | | |
| 1. | Išvyka į Alytų. Tema: Jaunimo informavimo ir konsultavimo taško steigimas, geroji patirtis. |  |
| **Lapkričio 3 d. – naujas metinis planas** | | |
| 1. | Jaunimo reikalų tarybos 2023 m. plano ir būsimo biudžeto aptarimas |  |
| 2. | Hakatono aptarimas |  |
| **Gruodis** | | |
| 1. | Susitikimas su jaunimo organizacijomis, jaunimo darbuotojais, Kaišiadorių rajono savivaldybės tarybos nariais | JO, JD, TN |
| 2. | Jaunų šeimų lūkesčiai | Jaunų šeimų atstovai |

Tarybos nariai pritaria vienbalsiai.

NUTARTA. Pritarti siūlomam Jaunimo reikalų tarybos 2022 metų planui.

2. SVARSTYTA. Jaunimo organizacijų projektų konkurso prioriteto(-ų ) patvirtinimas.

E. Grendienė įvardija problemą, kad jaunimo organizacijos keletą metų kopijuoja tuos pačius projektus ir juos teikia konkursui. R. Grendaitė ir G. Pavasarytė diskutuoja apie prioritetus. Sutariama, kad prioritetas bus teikiamas naujoms veikloms, kurios nėra gavusios finansavimo. Tarybos nariai pritaria vienbalsiai.

NUTARTA. Nustatyti, kad Jaunimo organizacijų projektų konkurso 2022 metų prioritetas – veiklų naujoviškumas.

3. SVARSTYTA. Rekomendacijos dėl stovyklų užsienyje gyvenantiems kaišiadoriečių vaikams.

Administracija kiekvienais metais finansuoja vasaros stovyklas. Šiais metais finansavimas skirtas tik iš savivaldybės biudžeto, todėl galės dalyvauti tik savivaldybės įstaigos. Rekomenduojame įtraukti į stovyklas užsienio lietuvių jaunimo ir skatinti, kad jose būtų stiprinamas pilietiškumas ir ryšys su Lietuva.

Tarybos nariai pritaria vienbalsiai.

NUTARTA. Rekomenduoti Kaišiadorių rajono savivaldybės administracijai įtraukti į vasaros stovyklas užsienio lietuvių jaunimo ir skatinti, kad jose būtų stiprinamas pilietiškumas ir ryšys su Lietuva.

Susirinkimo pirmininkė Rugilė Grendaitė

Susirinkimo sekretorė Eglė Grendienė